આમ અહીં બિરાજમન શીવજી કળીયુમાં પણ મંગળનાથ મહાદેવના નામે પૂજાય છે. શિવપુરાણમાં મંગળ ગ્રહની ઉત્પત્તિ વિષે આલેખાયું છે કે, અસંખ્ય વર્ષો સુધી સમાધીમાં લીન રહેલા ભગવાન શંકરે જયારે સમાધી છોડી ત્યારે કઠોર તપસ્યાના કારણે તેમના લલાટ(કપાળ) ઉપર ઉદભવેલ એક પરસેવાનું ટીપું પૃથ્વી ઉપર પડતા તેણે મનોહાર આકાર, લાલ વર્ણ અને ચાર ભૂજાવાળા બાળકનું સ્વરૂપ ધારણ કર્યું હતું. ભગવાન શંકરના પરસેવા માંથી પ્રાગટ્ય થયેલું અને ભૂમિ ઉપર જન્મ ધારણ કરનાર આ દિવ્ય બાળક્નું લાલન-પાલન શિવજીની આજ્ઞાથી પૃથ્વી માતાએ કરેલું અને એટલે જ આ બાળક ભૌમના નામે પ્રસિદ્ધ થયો.